Թատերական ակումբի նախագիծ-ծրագիր

Ներածություն

Թատրոնը երաժշտության, կերպարվեստի, դերասանական վարպետության ամբողջություն է: Այն նպաստում, պայմաններ է ստեղծում անհատի ամբողջական դաստիարակության համար: Թատրոնն ինքնաարտահայտման և միաժամանակ հոգեբանական լարվածության վերացման միջոց է: Երեխաները խաղալով հրաժեշտ են տալիս, ձերբազատվում են իրենց բարդույթներից, անորոշությունից, ձեռք բերելով շփման կարողություններ և հմտություններ:

Ինչու թատերական ակումբ

Թատրոնը «Իմացումի հրճվանք» ծրագրի բաղկացուցիչն է և դասարաններում պարբերաբար կազմակերպվում են թատերական ներկայացումներ:

Հաշվի առնելով այն հանգամանքը, որ «Մխիթար Սեբաստացի» կրթահամալիրը այլընտրանքային մանկավարժություն է իրականացնում և այստեղ կարևորվում է սովորողների օժտվածության բացահայտումն ու զարգացումը, կարծում եմ որ թատերական ակումբը հնարավորություն կտա մի խումբ սովորողների բացահայտելու և զարգացնելու իրենց օժտվածությունը: Թատերական ակումբը սովորողին հնարավորություն կտա հանդես գալու և՛ որպես դերասան, և՛ նկարիչ, և՛ երաժիշտ, և՛ սցենարիստ, և՛ հաղորդավար, և՛ կազմակերպիչ:

Նպատակը և խնդիրները

• Թատերական խաղի միջոցով զարգացնել սովորողի խոսքը, միտքը, երևակայությունը, գրական-երաժշտական ճաշակը:

• Զարգացնել սովորողի տեսողական, լսողական ուշադրությունը, հիշողությունը, հնարամտությունը, ստեղծագործական երևակայությունը, աշխատասիրությունը և հետևողականությունը :

• Զարգացնել երեխայի` սեփական մարմնին տիրապետելու ունակությունը: /պար մնջախաղ/

• Զարգացնել բանավոր խոսքը.(առոգանություն, ռիթմիկ արտասանություն)

• Ընթերցելու, կարդալու սովորության զարգացում

• Սովորեցնել գնահատել ընկերների գործունեությունը և դրանք համամեմատել իր սեփական քայլերի հետ:

• Միմյանց հարգելու, ձեռք մեկնելու կարողության զարգացում

• Տարբեր իրավիճակներում հասակակիցների և մեծերի հետ շփման կարողությունների ձևավորում

• Խմբով աշխատելու կարողության զարգացում

• Թվային միջոցները գործածելու հմտություն

• Տեխնոլոգիական հմտությունների զարգացում

Ակումբի գործունեություը

Ակումբին կարող են մասնակցել 1-6 րդ դասարանի սովորողները: Թատերական ակումբը պետք է գործի ըստ ակումբների գործունեության կարգի: Ունենա իր բլոգը, որը պարբերաբար կթարմացվի: Ամիսը մեկ անգամ կամ… հանդես գա որևէ ներկայացմամբ, որը կներկայացվի փոքր դահլիճում: Առավել հաջողված ներկայացումները պարբերաբար կներկայացվեն փոքր դահլիճում տարբեր տարիքի սովորողների համար: Մուտքը կարող է լինել տոմսերով: Տոմսերի վաճառքից գոյացած գումարով ակումբը կարող է հոգալ հագուստի, բեմական տարբեր աքսեսուրների և այլ հարցեր:

Նաիրա Դալուզյան

«Համերգը, թատրոնը, կինոն, թանգարանները հանրակրթության մեջ» ուսումնական նախագծերի ծրագիր

Ֆորմալ կրթության մի շարք արտահայտությունների պարագայում որոշ կրթական ձևեր, որոնք տալիս են տեսական գիտելիքներ դասարանային կամ կաբինետային պայմաններում դադարել են դառնալ 21-րդ դարի դինամիկ զարգացման միջավայրում պահանջմունքներ բավարարող գիտելիքներ: Ելնելով վերոդրյալից՝ հարկ է որպեսզի կրթական պահանջմունքները բավարարող միջավայրը դառնա համահունչ օրվա խնդրին ու պահանջներին, որոնք փոփոխվում են անընդհատ:

« Չորս ազատ արվեստ» առարկայի շրջանակներում սովորողների մոտ ձևավորվում են

• շարունակական և ամբողջական գեղագիտական դաստիարակություն

• համաշխարհային, ինչպես նաև հայ արվեստին ծանոթացում

• գեղագիտական ճաշակ

• երևակայական , վերլուծական միտքը

• գիտելիքների կարողությունների, հմտությունների արժեքային համակարգ

«Մխիթար Սեբաստացի» կրթհամալիրիը, համարվելով այլընտրանքային ծրագրերի մշակող և իրականացնող, ասելիք ունի նաև այս ոլորտում: Բացի ֆորմալ գիտելիքներից թատրոնը, կինոն, թանգարանը, համերգասրահը ստեղծում են այն համապատասխան միջավայրը, որը հնարավորություն է տալիս սովորողներին անկաշկանդ դրսևորվել, գործնական դաշտում ձեռք բերել համապատասխան հմտություններ՝ շփվելով իրական նյութի հետ և կիրառել դրանք: Այս առումով, թերևս, արդարացվում է այդ պնդումը, որ գրագետ առաջարկը ստեղծում է բովանդակային լսարան և այս հանգամանքը նպաստում է մշակութապես առավել կիրթ միջավայր ձևավորելուն` դրան բնորոշ անհատների առկայությամբ:

Թատրոն

● խոսքի մշակույթ

● դերասանական խաղ

● հանդիսականի կիրթ միջավայր

● հասարակության հետ շփվելու փորձ

● ծանոթացում գրական ստեղծագործություններին

● ուղղակի ներառվածության պարագայում հմտություններ ձեռքբերում

Համերգ

Համերգների կազմակերպումը՝ որպես ուսումնական նախագիծ

● ներկայացնել բարձրաճաշակ երաժշտություն

● ձևավորել երաժշտություն ունկնդրելու մշակույթ

● երաժշտական և գեղարվեստական մտածողության սերմանում

● բացահայտել, զարգացնել երաժշտական ունակություններ

● զարգացնել ստեղծագործական երևակայությունը

● նպաստել ազգային, հոգևոր և դասական երաժշտության ծանոթացմանը և յուրացմանը

● ձևավորել համերգային կանոններին գիտակ, համապատասխան կեցվածքով, պահվածքով կիրթ ու գիտակից ունկնդիր

Կրթահամալիրը համերգային ծրագրեր իրականացնում է նախակրթարանից սկսած: Իհարկե, համերգներ կազմակերպելիս չափազանց կարևոր է հաշվի առնել սովորող-ունկնդիրների տարիքային առանձնահատկությունները, որոշ դեպքերում՝ նախասիրությունները:

Համերգի կազմակերպմանը մասնակցում են թե´ դասավանդողները, թե´ սովորողները: Երաժշտություն դասավանդողը նախապես զրուցում է կատարող(ների) հետ, ներկայացնում ծրագիրը, պայմանավորվում առաջիկա համերգի մասին: Ապա կազմում է սովորողներից ու դասավանդողներից կազմված հետազոտական խումբ, որը փուլ առ փուլ իրականացնում է հետևյալ աշխատանքները.

● փնտրում-գտնում է տեղեկություններ տվյալ կատարողի (երգչախմբի նվագախմբի) մասին

● պատրաստում է ֆիլմեր, տեսանյութեր, ցուցադրություններ

● ուսումնական հաստատության կայքում, այլ սոցիալական ցանցերում, բլոգներում զբաղվում է համերգի ազդագրի տարածմամբ

● համերգի օրը «զինվում է» համապատասխան մեդիամիջոցներով՝ թվային ֆոտոխցիկ, ձայնագրիչ

● դիմավորում-ուղեկցում է կատարողներին

● սպասարկում է տեխնիկան

● կատարում է տեսա-ձայնագրություն, վարում հարցազրույց, ապա պատրաստում ռեպորտաժ, տեղադրում կրթահամալիրի կայքում և տարածում սոցիալական այլ ցանցերում:

Արդյունքում` սովորողը կատարում է հետազոտական աշխատանք, օգտվում է համացանցից, գրականությունից, առանձին դեպքերում` զրուցում կատարող երաժիշտների հետ, հավաքում տեղեկատվություն և ստեղծում ճանաչողական-ուսումնական ֆիլմեր, ցուցադրություներ , որոնք մինչ հրապարակվելը ստուգվում են երաժշտության դասավանդողի կողմից:

Համերգի ունկնդիրները կրտսեր, միջին և ավագ դպրոցի սովորողներն են, դասավանդողները, ծնողները և պարզապես երաժշտության սիրահարները:

Համերգը, պատրաստված նյութերը քննարկվում են ուսումնական պարապմունքների ժամանակ:

Համերգների կազմակերպումը կրթահամալիրում շուրջտարյա է: Որոշ դեպքերում համերգների գրաֆիկը հարմարեցվում է կրթահամալիրի ծիսական տոնացույցին:

Կինո

Ֆիլմերը լինում են խաղարկային, ճանաչողական, վավերագրական և այլն: Այս առումով անհրաժեշտ է .

● ֆիլմի ընտրությունը

● համապատասխան ֆիլմադարանի ստեղծումը

● Կինոդիտման գործընթացի ճիշտ կազմակերպումը

● Դիտվող նյութի հետագա քննարկումը, վերլուծությունը

● փոքրիկ հոլովակների ստեղծումը, հավաքագրումը

● համագործակցություն «պատմության և հասարակագիտության ուսուցման մեդիա-ուսումնական նախագծերի.` մշակման և իրականցման միջոցով » նախագծի հետ:

Թանգարաններ

Թանգարանը ընկալվում է որպես լաբորատորիա-գանձարան, «ժամանակի մեքենա», «կենդանի» պատմական միջավայր, ժամանակի և մշակույթի երկխոսություն:

1 Վիրտուալ

Համացանցը հնարավորություն է տալիս հիմնել և կենդանացնել վիրտուալ թանգարանային տարածությունը նորովի և վերածնել կորցրած ավանդույթները: Վիրտուալ թանգարանի միջոցով հնարավոր է, դուրս չգալով դասարանի սահմանից, հայտնվել այլ երկրում, անծանոթ մշակութային միջավայրում, զգալ աշխարհի քաղաքացի:

2 Ֆիզիկական

● դիդակտիկ նյութի հետ անմիջական շփում

● հնարավորության դեպքում մասնակցություն ռեստավրացիոն գործընթացին

● ոչ վերբալ շփում

● մարդու հոգևոր հետաքրքրությունների և պահանջմունքների ապահովում-բավարարում

● սովորողի ստեղծագործական պոտենցիալի բացահայտում և զարգացում

3. Ընթացիկ ցուցահանդեսներ և ցուցադրություններ

• տեղեկատվության հավաքագրում և տարածում

• մասնակցության դեպքում լուսաբանում և ներկայացում

4.Գյուղական ընտանեկան դպրոցական թանգարանային նյութերի հավաքագրում և վիրտուալ թանգարանների ստեղծում

Հմտություններ

• բանահավաքչություն ( ազգագրության և սոցոլոգիայի միջոցով)

• նյութի համակարգում և խմբագրում

• խմբայի աշխատանք

• համապատասխան թվային տեխնիկայի տիրապետում

• ստեղծած նյութերի տարածում

Արմինե Բաբայան, Մարիամ Աբովյան

Խորհրդատու ուսուցիչ

(հայկական տարբերակ)

Խորդատու ուսուցիչը միավորում է թյութորին` սովորողի խորհրդատուին և մենթորին` դասավանդողի խորհրդատուին:

Գործառույթները

1. Կազմակերպում է աշակերտի անհատական աշխատանքի գործընթացը իմացական հետաքրքրությունների ձևավորման և զարգացման ոլորտում;

2. Կազմակերպում է անհատական ուղեկցում նախամասնագիտական պատրաստության կրթական տարածությունում;

3. Կոորդինացնում է աշակերտի տեղեկատվական որոնումը ինքնակրթության նպատակով;

4. Ուղեկցում է աշակերտի անհատականության ձևավորման գործընթացը;

5. Աշակերտի հետ միասին գնահատում և բաշխում է նրա բոլոր տեսակի ռեսուրսները դրված նպատակներին հասնելու հիմնախնդիրը լուծելու համար;

6. Կոորդինացնում է աշակերտի իմացական հետաքրքրությունների փոխադարձ կապը նախամասնագիտական պատրաստության ուղղությունների հետ;

7. Օգնում է աշակերտին կրթության ռազմավարության գիտակցված ընտրության, ինքնակրթության գործընթացի դժվարությունների հաղթահարման գործում;

8. Ապահովում է աշակերտի պատրաստվածության մակարդակի համապատասխանությունը պետական կրթական չափորոշիչներին;

9. Աշակերտի հետ համատեղ անցկացնում է նրա գործունեության և արդյունքների վերլուծություն շտկումներ իրականացնելու նպատակով;

10. Կազմակերպում է աշակերտի փոխգործակցությունը դասավանդողների հետ անհատական ուսումնական պլանի ճշգրտման նպատակով;

11. Նպաստում է աշակերտի ստեղծական ներուժի հզորացմանը և դրսևորմանը նախագծային ու ուսումնա - հետազոտական գործունեության ոլորտներում;

12. Կազմակերպում է համագործակցությունը ծնողների հետ;

13. Իրականացնում է աշակերտի կրթական և սոցիալական գործունեության դինամիկայի մոնիտորինգ;

14. Համակցում է աշակերտի իմացական հետաքրքրությունները այլ հետաքրքրությունների և ուսուցման առարկաների հետ;

15. Վերահսկում և գնահատում է աշակերտի կրթական ծրագրի կառուցվածքի ու իրականացման արդյունավետությունը;

16. Խորհրդատվություն ընդունող դասավանդողի հետ միասին կազմում համատեղ աշխատանքի պլանը և ներկայացնում կրթահամալիրի տնօրենի հաստատմանը;

17. Ներկա է գտնվում, իսկ պայմանագրով նախատեսված դեպքերում մասնակցում է խորհրդատվություն ստացող դասավանդողի դասերին;

18. Մասնակցում է իր հովանավորյալի առարկայական ծրագրերի ստեղծմանը, անհատական աշխատանքային պլանի կազմմանը և վերահսկում է դրանց կատարմանը ընթացքը

Առաջինքայլերը

1. Աշակերտների 8 – 12 հոգիանոց խմբի ձևավորում եռակողմ` ուսուցիչ, ծնող, աշակերտ, գրավոր համաձայնությամբ 1 շաբաթվա ընթացքում;

2. Աշակերտների հետ անհատական ռազմավարության և օրվա ռեժիմի ձևակերպում ու ներկայացում կրթահամալիրի տնօրենի հաստատմանը 10 օրվա ընթացքում;

3. Կրթահամալիրի տնօրենի հրամանագրումից հետո կրթահամալիրի կայքում խմբի ենթակայքի բացում իրենց գործունեության թափանցիկությունն ապահովելու նպատակով;

4. Խորհրդատու ուսուցչի առաջին հաշվետվության ներկայացում մեթոդական հոդվածի տեսքով խմբի գործունեության իրավական սկզբից հաշված առաջին ամսվա ավարտին;

5. Աշակերտների առաջին հաշվետվությունների ներկայացում խմբի հրամանագրված գործունեության երկրորդ ամսվա ավարտին:

6. Եռակողմ` կրթահամալիրի տնօրեն, խորհրդատվություն ընդունող դասավանդող, խորհրդատու ուսուցիչ, պայմանագրի կնքում, կողմերի իրավունքների ու պարտականությունների միանշանակ ձևակերպմամբ;

7. Համատեղ գործունեության աշխատանքային պլանը ներկայացնում են կրթահամալիրի տնօրենի հաստատմանը եռակողմ պայմանագրի ստորագրումի հետո 3 օրվա ընթացքում:

Եռամյա գործունեության հիմնական ուղղությունները

1. Աշակերտի և աշակերտների խմբի եռամսյա աշխատանքային պլանի կազմում ու կատարման վերլուծություն եռամակարդակ` աշակերտ – խորհրդատու ուսուցիչ, ծնող – աշակերտ – խորհրդատու ուսուցիչ, աշակերտ – աշակերտների խումբ – խորհրդատու ուսուցիչ, ձևաչափով և հաշվետվությունների հրապարակում;

2. Խորհրդատվական խմբի հայալեզու (երեք ամիս անց` եռալեզու, մեկ տարի անց` բազմալեզու) ենթակայքի, ռադիոյի, հեռուստատեսության ու անհատական բլոգների համակարգի սպասարկում;

3. Աշակերտի և աշակերտների խմբի հետազոտական ու ստեղծագործական գործունեության շարունակական ծավալում;

4. Աշակերտների սոցիալականացման մակարդակի անընդհատ բարձրացում հորիզոնական (նոր սոցիալական խմբերի հետ համագործակցության սկսում) և ուղղահայաց (սոցիալական խմբերի հետ համագործակցության խորացում) ձևաչափերով;

5. Մեթոդական և կազմակերպչական աջակցություն նոր ձևավորվող խորհրդատվական խմբերին:

Առարկայական ծրագրի կազմման և իրականացման գործընթացի

առաջին փուլ

(առաջարկություն)

1. Ծրագրի ստեղծման խմբի (ծրագրի ռազմավարության հեղինակ, ծրագրի իրականացնող, առարկայական ծրագրի այդ փուլն անցած սովորողների խումբ) ձևավորում – մայիսի 15 - 20

2. Ծրագրի ձևակերպում և հանրայնացում – մայիսի 21 - հունիսի 16;

3. Հանրային քննարկման ամփոփում առաջին կետում նշված խմբով – օգոստոսի 15 – 19;

4. Ծրագրի արդյունավետության փորձարկում – օգոստոսի 20 – սեպտեմբերի 20:

Պարզաբանում. ծրագրաստեղծ խմբում իրականացնողի որպես աջակցող մասնագետի առկայությունը իմ կարծիքով հիմնավորման կարիք չունի, իսկ սովորողների մասնակցությունը ապահովում է ուսումնական գործընթացի երկրորդ կողմի տեսակետների բարձրաձայնման, քննարկման, հրապարակման և հաշվի առնման հնարավորությունը, որի բացակայությունը կհակասեր կրթահամալիրի գործունեության սկզբունքներին:

27.04.2013 © Աշոտ Տիգրանյան

Արտաքին կապեր-խիստ թերի և լրացվող տարբերակ

նախագիծ

Նպատակ

1. Գործընկերային հարաբերություններ հաստատել Հայաստանում գործող օտարերկրյա ուսումնական հաստատությունների մասնաճյուղերի հետ, նրանց հետ համատեղ կրթական ծրագրեր և կրթական փորձի փոխանակում իրականացնելու համար: Համագործակցությունը միտված է աջակցել և խրախուսել կրթահամալիր սովորողներին՝ ուսումը այդ հաստատություններում շարունակելու համար:

2. Կրթական կամուրջների հաստատում հարևան երկրների հանրակրթական դպրոցների հետ: Կրթահամալիրի 7 դպրոցներից յուրաքանչյուրը կարող է առանձին գործընկերային հարաբերությունների հաստատել հարևան երկրներում գործող և նույն կրթական ծրագիրը իրականացնող ուսումնական հաստատությունների հետ: Այս առումով Վրաստանը դիտվում է որպես գլխավոր գործընկեր տարածաշրջանում: Հանրավարություն դեպքում խրախուսվում է գործընկերային հարաբերություների հաստատումը հարևան մյուս երկրների ուսումնական հաստատությունների հետ:

3. Արտաքին կապերի ընդլայնելու, միջազգային կրթական փոխանակումները ֆինանսական առումով օժանդակելու համար կապ հաստատել տեղական ու միջազգային հիմնադրամների հետ: Այս աշխատանքների արդյունավետ ու նպատակային դարձնելու համար ստեղծել հանձնախումբ:

4. Կրթահամալիրի ուսուցիչների վերապատրաստման և փորձի փոխանակման շրջանակներում, աջակցել և խրախուսել ուսուցիչների մասնակցությունը տարբեր միջազգային կրթական սեմինարների ու նախագծերի:

5. Ակտիվ մասնակցություն ունենալ Հայաստանում իրականացվող բոլոր միջազգային ծրագրերին: Որպես հեղինակային կրթական ծրագիր իրականացնող ուսումնական հաստատություն, կրթահամալիրը կարող է դառնալ մնան միջազգային կրթական ծրագրերի համակարգող ու իրագործող:

Արտակ Զարգարյան